મધ્ય પ્રદેશની રણજી ટીમના વિકેટકીપર નમન ઓઝા અને કર્ણાટકનાે બેટ્સમેન કરુણ નાયર શ્રીલંકા વિરુદ્ધ ચાલી રહેલી શ્રેણીમાં હવે પછીની ટેસ્ટ મેચ માટે ભારતીય ટીમનો હિસ્સો બનશે. બીસીસીઆઇએ આ અંગેની જાહેરાત કરી દીધી છે. ઓઝા અને નાયરને બીજી ટેસ્ટ રમી રહેલા મુરલી વિજય અને રિદ્ધિમાન સાહાના સ્થાને ટીમમાં સામેલ કરવામાં આવ્યા છે. બીબીસીઆઇએ એક યાદીમાં જણાવ્યું છે કે સાહાના સાથળના સ્નાયુ ખેંચાઈ જવાથી તેને આરામની જરૂર છે, જ્યારે વિજયને પણ થયેલી ઈજા પર ફરીથી ઈજા થઈ છે અને તેને પણ સ્વસ્થ થવા માટે આરામની જરૂર છે.